মাওয়ারান্নাহর
মাওয়ারান্নাহর, এছাড়াও ট্রান্সঅক্সানিয়া বা ট্রান্সঅক্সিয়ানা নামেও পরিচিত, মধ্য এশিয়ার অংশবিশেষের প্রাচীন নাম। বর্তমান উজবেকিস্তান, তাজিকিস্তান, দক্ষিণ কিরগিজস্তান ও দক্ষিণপশ্চিম কাজাখস্তান জুড়ে এই অঞ্চল বিস্তৃত। ভৌগলিকভাবে এর অবস্থান আমু দরিয়া ও সির দরিয়া নদীদ্বয়ের মধ্যে। রোমানরা একে ট্রান্সঅক্সানিয়া (অক্সাস অববাহিকা) বলত। আরবরা একে বলত মাওয়ারান্নহর (নদীর অববাহিকা)। ইরানিদের কাছে এই অঞ্চল তুরান বলে পরিচিত ছিল। ফারসি মহাকাব্য শাহনামায় তুরান নামটি ব্যবহার হয়েছে।